Ανθρωποκτονία της οδού Γκαν Άλεϊ

Η δολοφονία του Γκαν Άλεϊ αφορά τον βιασμό και την δολοφονία της 12χρονης Άλμα Τίρτσκε στην Μελβούρνη της Αυστραλίας στις 30 Δεκεμβριου του 1921. Αν και τελικά δεν βρέθηκε ποτέ ο ένοχος, στα πρόσφατα  χρόνια αποκαλύφθηκε ότι η υπόθεση ήταν μια τεράστια αποτυχία της δικαιοσύνης. Αυτό συνέβη επειδή ο 29χρονος Κόλιν Κάμπελ Ρος καταδικάστηκε και εκτελέστηκε για τον φόνο του κοριτσιού χωρίς να υπάρχουν επαρκείς αποδείξεις εναντίων του. Η οικογένεια της Άλμα ποτέ δεν πίστεψε ότι ο Ρος ευθύνεται για τον θάνατο της.

 Θύμα 
Η Νελ Άλμα Τίρτσκε (Στα Αγγλικά:Nell Alma Tirtsehke), γνωστή ως Άλμα γεννήθηκε στις 14 Μαρτίου του 1909 στη Δυτική Αυστραλία, και ήταν το πρώτο παιδί του Τσαρλς Τίρτσκε και της Νελ Άλγκερ. Το 1911, ο Τσαρλς δέχτηκε μια θέση εργασίας από μια εταιρεία εξόρυξης στη Ροδεσία (τωρινή Ζιμπάμπουε) και η οικογένεια μετακόμισε εκεί, όπου η Νελ γέννησε μια δεύτερη κόρη, τη Βιόλα, το 1912. Η οικογένεια επέστρεφε στην Αυστραλία τον Δεκέμβριο του 1914. Εκείνη την περίοδο πέθανε η Νελ μετά από επιπλοκές που σχετίζονται με μια τρίτη εγκυμοσύνη. Το σώμα της αποτεφρώθηκε και οι στάχτες τις σκορπίστηκαν στην θάλασσα.  Παρόλα αυτά ο Τσαρλς δεν μπορούσε να φροντίσει μόνος του τα παιδιά του και έτσι έφυγε από την Μελβούρνη και επέστρεψε στη Δυτική Αυστραλία για να εργαστεί στην εξόρυξη χρυσού. Οι κόρες του ανατράφηκαν από τους παππούδες τους, τον Χένρι και την Ελίζαμπεθ Τίρτσκε , οι οποίοι βοηθήθηκαν επίσης από τις πέντε ενήλικες κόρες τους.Morgan, p. 212

Ωστόσο το 1921, ο Χένρι Τίρτσκε  πέθανε και η Ελίζαμπεθ ανέλαβε μόνη της τα γονικά καθήκοντα. Η Βιόλα χρόνια αργότερα ανέφερε ότι η Ελίζαμπεθ ήταν πολύ αυστηρή αλλά φρόντισε προσεκτικά και τις δυο εγγονές της. Όσο για την αδελφή της την Άλμα, την περιέγραψε ως πολύ μελετηρή, με καλό και υπάκουο χαρακτήρα και ως μαθήτρια διέπρεπε στο Κεντρικό Σχολείο του Χάθορν Γουέστ. Ωστόσο, η γιαγιά της την περιόριζε σε μεγάλο βαθμό από το να έχει κοινωνικές δραστηριότητες με άλλους συμμαθητές της και έτσι έγινε πολύ ντροπαλή. Ένας θείος της, ο Τζον Μέρντοκ, ανέφερε για την Άλμα: "Παρά τον καλό της χαρακτήρα, ήταν κάπως περιορισμένη και δεν έκανε εύκολα φίλους όπως κάποια άλλα κορίτσια της ηλικίας της. Η Βιόλα την περιέγραψε ως "γλυκιά στην ομιλία και ευγενική στην συμπεριφορά της".Morgan, p. 219

 Η δολοφονία 
Εκείνη την ημέρα η Ελίζαμπεθ είχε ζητήσει από την Άλμα να πάει σε ένα κρεοπωλείο της οδού Σβάνστον, για να παραλάβει ένα πακέτο με κρέας και να το αφήνει στο σπίτι της θείας της στην οδό Κόλινς και έπειτα να επιστρέψει πίσω στο σπίτι.   Ωστόσο η Άλμα άργησε πολύ και αυτό δεν ήταν κάτι που συνήθιζε. Αργότερα ένας μάρτυρας που την είδε στο δρόμο παρατήρησε ότι ένας άντρα την ακολουθούσε. Επίσης και άλλα άτομα που την είδαν την ίδια ημέρα, υποστήριξαν ότι το κορίτσι έδειχνε ανήσυχο και προφανώς φοβισμένο. Γύρω στις 15:00 στις 30 Δεκεμβρίου του 1921 και λίγα μέτρα μακριά από ένα μπαρ που ονομαζόταν "Αυστραλιανό Μπαρ Κρασιού", μεταξύ των οδών Μπέργκ και Λιτλ Κόλινς, πολλά άτομα είδαν την Άλμα ζωντανή για τελευταία φορά . Το επόμενο πρωί βρέθηκε το γυμνό της σώμα ανατολικά από το Γκαν Άλεϊ και τα σημάδια στο λαιμό της φανέρωναν ότι είχε στραγγαλιστεί με σχοινί. 

 Έρευνα 
Μετά την ανακάλυψη του πτώματος, ο ιδιοκτήτης του μπαρ, ο Κόλιν Κάμπελ Έντι Ρος, κατηγορήθηκε και καταδικάστηκε για τον βιασμό και την δολοφονία του παιδιού. Αυτό συνέβη παρόλο που ο Ρος μπορούσε επίσης να εξηγήσει τις κινήσεις του όταν εξαφανίστηκε η Άλμα και να αποδείξει με μαρτυρίες ότι εκείνη την μοιραία νύχτα δεν έφυγε καθόλου από την επιχείρηση του. Επίσης δεν απέκρυψε από τους αστυνομικούς που τον ανέκριναν, ότι ένα μικρό κορίτσι που έμοιαζε με την Άλμα είχε περάσει έξω από το μπαρ του, αλλά αν ήταν εκείνη αυτή ήταν η μοναδική του επαφή με το θύμα.

Εντούτοις, η υπόθεση εναντίον του βασίστηκε κυρίως στα στοιχεία δύο μαρτύρων, καθώς και σε ορισμένες τρίχες που βρέθηκαν στο κατάστημα του και συνέδεσαν τον Ρος με το έγκλημα. Ο Κόλιν Ρος δεν σταμάτησε να υποστηρίζει την αθωότητα του μέχρι την τελευταία στιγμή που εκτελέστηκε μέσω απαγχονισμού σε ηλικία 29 ετών στις 24 Απριλίου 1922.

Ο δικηγόρος του Ρος, Τόμας Μπρέναν, ήταν πεπεισμένος για την αθωότητα του πελάτη του και προσπάθησε μάταια προσφύγει με έφεση στο Μυστικό Συμβούλιο του Ηνωμένου Βασιλείου. Ο ίδιος πολλά χρόνια αργότερα εγκατέλειψε την δικηγορία και έγινε γερουσιαστής της Αυστραλίας.

Μάλιστα δυο από τους μάρτυρες κατηγορίας, η Άιβι Μάθιους και η Τζούλια Γκίμπσον αργότερα θεωρήθηκαν από πολλούς αναξιόπιστες, καθώς και οι δύο είχαν κίνητρο για να πουν ψέματα. Η πρώτη είχε πρόσφατα απολύσει από το μπαρ του Κόλιν, ενώ η Γκίμπσον εργαζόταν ως μέντιουμ στο ίδιο κτήριο που είχε ο Ρος την επιχείρηση του και ήταν φίλη και συγκάτοικος με την Μάθιους. Και οι δύο γυναίκες, μαζί με μια πόρνη που ονομαζόταν Όλιβ Μάντοξ, τον κατέδωσαν για να μοιραστούν την αμοιβή των 1.250 λιρών (91.500 δολάρια με βάση τις αξίες του 2013) που δινόταν σε οποιοδήποτε μπορούσε να δώσει πληροφορίες για τον δολοφόνο της Άλμα.

 Η δικαίωση 
Στα τέλη της δεκαετίας του 1990, μέσω εξετάσεων DNA έγινε σαφές ότι το βασικό στοιχείο κατηγορίας που αφορούσες κάποιες τρίχες που είχαν βρεθεί σε μια κουβέρτα και σε ένα μαξιλάρι του Ρος δεν άνηκαν τελικά στην Άλμα. Μετά από έρευνα από τριών δικαστών, ο Κόλιν Ρος απαλλάχτηκε από τις κατηγορίες στις 22 Μαΐου του 2008 και στις 27 Μαΐου του ίδιου έτους ανακοινώθηκε δημόσια η απόφαση αυτή που έδειχνε ότι είχε εκτελεστεί άδικα. Αυτή ήταν η πρώτη και μέχρι σήμερα η μοναδική αίτηση χάριτος που δόθηκε μετά θάνατον σε κάποιον στην Αυστραλία.  

Σε ένα βιβλίο του συγγραφέα Κέβιν Μόργκαν αποκαλύφθηκαν για πρώτη φορά όλα τα στοιχεία που παρέλειψε η αστυνομία στην αρχική της έρευνα και δόθηκε το όνομα του πιθανού δολοφόνου της Άλμα Τίρτσκε: "Τζωρτζ Μέρφι". Εκείνος ήταν στρατιώτης, είχε παιδοφιλικές τάσεις και ήταν παντρεμένος με μια ξαδέλφη της Άλμα και της Βιόλα. Η Βιόλα Τίρτσκε ήταν βέβαιη ότι αυτός ο άντρας ευθύνεται για την φρικτή δολοφονία της αδελφής της, διότι σαν παιδιά και οι δυο δεν τον εμπιστεύονταν και τον απέφευγαν καθώς εκείνος τους είχε δώσει δείγματα ότι μπορεί να γίνει πολύ επικίνδυνος.

 Στον λαϊκό πολιτισμό 
Η υπόθεση του φόνου του Γκαν Άλεϊ απεικονίστηκε σε μια ταινία του 1982 με τίτλο "Squizzy Taylor", που το σενάριο της αναφερόταν κυρίως στον Σκουίζι Τέιλορ δηλαδή σε ένα γκάνγκστερ της Μελβούρνης. Η ταινία δείχνει τον Τέιλορ να συνεργάζεται με τις αρχές προκειμένου να εκφοβίσουν κάποιους μάρτυρες, με σκοπό να μην αποκαλύψουν ότι γνωρίζουν για τον Κόλιν Ρος.

Όσο αφορά την οδό Γκαν Άλεϊ, εκείνη δεν υπάρχει πια με αυτό το όνομα. Σήμερα ονομάζεται 80η Κόλιν Στ.

 Παραπομπές